*10.06.2013*

În ziua de 10 iunie 2013, orele 15.00,la Palatul Cotroceni, a avut loc ceremonia de depunere a jurământului celor trei noi membri ai Curţii Constituţionale: domnul Daniel Marius Morar, doamna Mona Maria Pivniceru şi domnul Valer Dorneanu.

Momentul a marcat debutul mandatelor de judecători ai celor trei şi a fost urmat de reunirea Plenului Curţii Constituţionale, în noua componenţă, la sediul instanţei constituţionale.

În temeiul dispoziţiilor art.7 alin.(1) şi (3) din Legea nr.47/1992 privind organizarea şi funcţionarea Curţii Constituţionale, Plenul a iniţiat şi desfăşurat procedura de alegere a noului Preşedinte al Curţii Constituţionale.

În urma votului secret, cu majoritatea voturilor judecătorilor, domnul Augustin Zegrean a fost reales în funcţia de Preşedinte al Curţii Constituţionale, pentru un mandat de trei ani.

**COMPARTIMENTUL RELAŢII EXTERNE, RELAŢII CU PRESA ŞI PROTOCOL AL CURŢII CONSTITUŢIONALE**